PANJO JÕULUKALENDER
1. detsember
Meie sõber, kass Panjo läks tööle Meediamajja.
Tema tööks on kavandamine ja reklaamvideote tegemine.
Käes on 1. detsember.
Panjo arvates on see aasta parim kuu.
Sel ajal valmib alati video Jeesus-lapse sünniloost.
Täna alustas ta jõululoo jutuosa salvestamist.
Toast kaja eemaldamiseks on abiks tekk ja padi.
Seda selleks, et salvestus tuleks väga hästi välja.
Panjo on parajasti patja ja tekki sirmile kinnitamas.
Selle taha on mikrofon paigutatud.
Nüüd ei kaja enam.
Esimene osa, stseen 1.
Neil päevil sündis, et keiser Augustus andis käsu..
See heliseb just keset lindistust!
Õnneks on mul kõrvaklapid.
Halloo! Meediamaja 4. stuudio, näitleja Panjo kuuleb.
Kas Panjo on kuuldel?
Minu mäletamist mööda küll.
Kena-kena.
Kas sinu tööpäev on hästi alanud?
Meil on just sinu jaoks suurepärane pakkumine.
Isegi, kui sa seda ei vaja, pakkumine on tõesti väga hea.
Kuidas tundub?
See on peaaegu minu mõte.
Kuule, me ei.. - Pakkumine kehtib.
Ei, mul ei ole vaja.
Pakkuda on uus mänguajakiri..
Nägemist nüüd!
Hei, Panjo, ära lõpeta kõnet..
Nägemist.
See oli kindlasti härra von Müüja.
Kuhu ma nüüd jäingi?
Pean käsikirjast vaatama.
Töö käib siin kui laeva köögis.
Olen Meediamaja uus juhataja, Sankko Makkonen.
Tere!
Tere päevast.
Mina olen Panjo, Meediamaja assistent ja näitleja.
Lindistasin just jõululugu, mida on alati pühade ajal tehtud.
See on Jeesuse sünnilugu.
Ah, mina ei usu mingeid jõule ega Jeesust.
Leia endale mingi tähtsam tegevus.
Unusta ära see jõulusõim!
Juhataja, sa ei mõista mind.
See on minule aasta tähtsaim asi.
Nüüdsest enam pole, unusta ära.
See on minu otsustada.
Oh, kell on juba palju.
Mul algab kohe nõupidamine.
Sina jätka tööd, tulen pea tagasi.
Jõudu tööle!
Mis nüüd saab?
Ei Jeesust ega jõule.
Kole lugu. Tahaksin nutta.
See ei saa olla tõsi!
Kui jõuluajast Jeesus ära võtta, siis jääb ainult pimedus.
Jeesus toob ju valgust jõuluaega.
Nüüd tuleb mul küll midagi välja mõelda.
2. detsember
Panjo on hämmingus.
Ta alustas eile tööd uue video kallal, mis räägib Jeesusest ja jõuludest.
Tema töökohal oli just juhataja vahetunud.
Uus juhataja, konn Sankko Makkonen, ei lubanud Panjol jõulusaadet teha.
Härra konn ei usu Jeesust ega hooli üldse jõuludest.
Panjo meelest oli see väga paha lugu.
Ma ei saa jõululugu tegemata jätta.
See on terve aasta kõige tähtsam sündmus.
Kuidas küll juhatajat uskuma panna, et Jeesus jõulud on lahutamatud?
Pean olema nüüd eriti julge.
Õnneks pole ma algaja, ega?
Aidake mul seda meeles pidada!
Ülemus ongi kohal.
Uus päev ja uued tegemised.
No, poisu, kas oled uue tööga juba alustanud?
Ei mingeid jõululugusid enam.
Olen pisut mõtisklenud selle üle,
et ostaksin Meediamaja ära ja hakkaksin ise selle juhatajaks.
Mis sa arvad sellest?
Kus alles tegelane?
Vaata aga vaata, kohe proovib juhatajaks saada.
Mis hinda pakud?
Väikese raha eest seda ei saa ega see pole ka müügis.
Jätka aga oma tööd.
Siin on teadetetahvel, mis täis igasugu lipikuid.
Pea meeles, ära unusta.
Mida sa siis unustada ei tohi?
Seda olen minagi mõelnud.
Ma ei kirjutanud üles, mida ei tohi unustada.
Millegipärast see ei meenu.
Ära pabista, aitan sind selles asjas.
Homme tuleb toimetusse sekretär, neiu Makkonen.
Kas see on sinu sugulane, kuna ta nimi on samuti Makkonen?
Ei-ei, perekonnanimi on meil juhuslikult ühesugune.
Oletan, et neiu on pärit jõukast Makkoste suguvõsast.
Omavahel öeldes oleks see mulle parim kosjakaup.
Kas sa tahaksid konnapreiliga abielluda?
Kas ta on ka kena?
Ei ole teda näinud.
Tellisin ta sekretäride koolist.
Neiu tuleb homme ja Ta hakkab olema kõrvaltoas.
No nii, Nüüd tööle.
Nägemist! - Mudaoja Makkonen, konnaneiu.
Mulle see ei meeldi.
Siin on liiga palju konni.
Seda ma ei julgenud bossile öeldagi,
et ta peab tegema Jeesuslapse sünniloo.
See on ju jõuluaja lugu.
Kuidas ma küll uue juhataja meelt muudan?
Selle nimel pean ma veel võitlema.
3. detsember
Kass Panjo töötab Meediamaja 4. stuudios.
Uus juhataja konn Makkonen ei luba Panjol jõululugu teha.
Siiski ei ole Panjo alla andnud ja mõtleb hoolega,
kuidas saaks juhataja meelt muuta.
Täna tuleb uus sekretär tööle,
mis pole Panjo meelest üldsegi hea mõte.
Ta otsustas meelt paremaks teha ja asetas just jõuluküünlaid aknale.
Ta kontrollib üle, kas kõik lambipirnid põlevad
ja läheb siis õue vaatama, kuidas sealt paistab.
Päris ilus on!
Huh! Ma ehmusin.
Kas näed neid kenasid küünlaid?
Nägin, kui sa neid aknale sättisid.
Tekitab jõulutunde.
Seda arvan minagi.
Ma töötan siin.
Tahtsin enda meeleolu muuta, kuna olen pisut närvis.
Mõtle, uus boss palkas meile sekretäri.
Kellegi neiu Makkoneni.
Mulle ei meeldi igasugused krooksuvad naised.
Ahsoo!
Kuidas need naised sinu meelest krooksuvad?
Nad ainult kamandavad,
siis krooksuvad ja nutavad, kui nad oma tahtmist ei saa.
Teeb viha, et minu käest ei küsitud, kas ma üldse tahan sekretäri.
Oleksin kohe öelnud, et mingil juhul me ei vaja.
Küll ma sellele neiu Makkonenile veel näitan.
Õudne, varsti ta tulebki.
Ma nüüd lähen. Tšau!
Hei, üks asi veel.
Mõtle, boss tahab temaga abielluda.
Mõlemad krooksuvad siis mu peale.
Tšau! - Tšau siis!
Küll oli see ilus kassi-tüdruk, kindlasti ka väga nutikas.
Ta oli mind aknast märganud.
Ma vist meeldisin talle natuke.
Ma ei näe teda enam, oleksin muidu lehvitanud.
Peagi saabub uus sekretär, neiu Makkonen.
No, kas teda aknast veel ei paista tulemas?
Ei, ei ole siin konni näha.
Ta on kindlasti hilineja.
Võib-olla, et ta ei tulegi.
Tuli mingi takistus ette.
Neiu Makkonen tuleb kindlasti.
Su häälest sain aru, et sa vist ei tahagi, et ta tuleb.
Mina ootan kannatamatult.
Olen mõelnud, et palun neiu juba sel nädalal endale naiseks.
Jõuludeks oleme siis kihlatud.
Sa ju ei teagi, kas ta tahab sinuga abielluda?
No, miks ta ei peaks tahtma, kuna olen üks kena juhataja.
Tere, olen teie uus sekretär, keda olete oodanud.
Neiu Alma Makkonen.
Neiu siia tulles ja neiu ka siit lahkudes.
Oh aeg küll! See ei saa olla tõsi.
Kas neiu Makkonen on kass?
See ei saa olla tõsi, et ta on kena kassi-tüdruk.
4. detsember
No on ikka tore lugu.
Meediamaja 4. stuudio juhataja Makkonen
oli võtnud sekretäriks neiu Makkoneni.
Ta arvas, et too on konnatüdruk, kuid oli hoopiski kena kassineiu.
Kõige halvem oli loo juures see,
et Panjo oli kohanud neiut õues ja rääkinud tõeliselt rumalat juttu.
Panjo ei teadnud ju, et see oli nende uus sekretär.
Mis sellest loost küll saab?
Kas te olete neiu Makkonen, meie uus sekretär?
Kuidas on see võimalik?
Ma palkasin ju konnatüdruku.
Kuidas see nii juhtus?
Igatahes olen teie uus sekretär, Alma Makkonen.
Lilleoja Makkoste suguvõsast ja äsja sekretäride kooli lõpetanud.
Olin oma kursuse parim. - Ma kuulsin siis telefonis valesti.
Arvasin, et oled Mudaoja Makkonen, konnade suguvõsast.
Pole hullu, peaasi, et neiu saab oma tööga hakkama.
Nii et, tere tulemast! Võite kohe alustada.
Tehke kindlaks, et Panjo korralikult töötaks.
Mitte mingit muinasjuttu jõuludest ega Jeesusest.
Ma lähen nüüd nõupidamisele.
Kohtumiseni!
Kubjas läks minema.
Ikka tuli takus.
Küll ikka heietas
oma Mudaoja Makkostest ning konnatüdrukutest.
Sinagi lobisesid midagi krooksuvatest naissekretäridest,
kes muudkui virisevad ning veel muudki.
Nii oli.
Ajasin õues rumalat juttu.
Ma pole nii rumal kui Sankko Makkonen.
Enda arvates olen ma ikkagi härrasmees.
Ma ei oska seda öelda.
Mida juhataja rääkis jõuludest ja Jeesusest?
Kujuta ette, boss ei usu Jeesust ja talle ei meeldi üldse jõulud.
Meediamajas oleme jõuludeks teinud Petlemma loost videojutustuse.
Nüüd ütles uus boss, et seda ei saa teha.
Minu meelest on see hirmus.
Tule vaata, milline oli eelmise aasta jõululugu.
Kena. Kas sina, Panjo, oled keiser Augustus?
Tundsidki mu ära.
Mulle kohe sobivad need majesteetlikud osad.
Vaata-vaata, siin on mu sõbrad, haldjad Tiugu ja Kaisla.
Nad mängisid ingleid.
Vaata, seda.
See on Petlemma sõim.
Kõik mu sõpradest hiired olid seal näitlejad.
See on vahva.
Tahaksin ka seal näidelda.
See on nii tähtis lugu, kuid uus juhataja keelas selle ära.
Kuule Panjo, minagi usun Jeesust ning mulle meeldib jõululugu.
Me ei anna alla.
Teeme sellise jõululoo, et juhatajagi saab seal osa.
Beebi-Jeesust ta küll mängida ei tohiks.
Ta on liiga suur.
Ma aitan sul kotid kohale viia.
5. detsember
Meediamaja 4. stuudios on nüüd uus sekretär.
Selleks on kena kassineiu, Alma Makkonen.
Panjo ja Alma olid juba tutvunud
ja koos otsustati mitte nõustuda juhataja Makkoneni vastuseisule
jõulude ja pühadevideo valmimise suhtes.
Alma korteriks on stuudio kõrval asetsev väike toake.
Härrasmehena on Panjo lubanud Alma kohvrid sinna tassida.
Küll on ikka rasked.
Ei tea, kas tal on seal kivid sees?
See on väga hea tuba.
Siin on mõnus ja kodune.
Mulle meeldib mõnus olemine.
Kuule, unustasin vist oma kindad kontorisse.
Panjo, kas võiksid need ära tuua? - Muidugi võin.
Ma võin teha ükskõik mida sinu heaks.
Ega mul pole sulle midagi anda, kuid..
Too juba need kindad.
Ja-ja, ära ärritu.
Ma tahtsin olla lihtsalt viisakas.
Ma olen ikkagi härrasmees.
Igaüks ei tunne rumalate seast härrasmeest ära.
Küll see Alma lööb pahviks, nähes kui tark ma olen.
Kõik on puhas ja korras.
Siin pole hiire lõhnagi.
Kena tuba.
Kus need kindad on ometi?
Äkki ta kaotas need õue?
Oi, siin need on!
Oi õudust! Kui hirmus, Alma!
Alma, kas sul on kolm käppa?
Muidugi mitte.
Too need kindad siia.
Vaata hoolega, kaks neist on uuemad.
See üks on vana ja kulunud.
Sellega kannan alati kotti, siis uued kindad ei kulu.
Ma pole kunagi kohanud nii peent kassineidu kui Alma.
Mul läheb silme eest mustaks ja liblikad keerlevad kõhus.
Räägime nüüd jõulusaatest.
Hea asja nimel tasub alati võidelda.
Jeesuse lugu on elu tähtsaim, ja selle eest tasub kõvasti võidelda.
Alma, ma arvan täpselt sama.
Ma hakkan kindlasti selle bossi vastu võitlema.
Kui õige hammustaks teda pisut?
Mis sa lobised? Hammustamisega seda ei lahenda.
Esmalt tuleb võita Sankko Makkoneni usaldus.
Homme on iseseisvuspäev.
Tule minu poole seda tähistama, siis mõtleme, mida teha.
Jah, tulen hea meelega.
Mind oleks justkui presidendi vastuvõtule kutsutud.
Tulen kindlasti!
6. detsember
Meediamaja 4. stuudio uus sekretäri neiu
kutsus külla töökaaslase Panjo iseseisvuspäeva tähistamiseks.
Arutleti koos pisut ka selle üle, kuidas juhataja meelt muuta.
Juhataja oli ära keelanud iga-aastase Jeesuse sünni filmimise.
Panjo tuju on ülihea,
sest Alma näib väga kena oma toakeses toimetades.
Iseseisvuspäeval on alati nii pidulik tunne.
Nutt kisub peale.
Mispärast, ometi?
Alma on nii kena ja toimekas.
Mulle on ta küll muljet avaldanud.
Olen kindel, et minagi olen talle muljet avaldanud.
Alma, vaata, mul on sulle kingituski kaasa võetud!
Kuku! Siin ma olen.
Oodatud külaline saabus.
Tule aga edasi.
Tere tulemast!
Siin on sulle väike kingitus.
Sain need eelmiseks jõuluks kingiks, kuid ma ei vajanud neid.
Jõuluaja maitseained.
Ma pole neid lahtigi teinud.
Need on täitsa uued.
Suur tänu sulle.
Anna mulle kätt, nii nagu iseseisvuspäeval tehakse.
Tere. - Ja, tere.
Ma oleksin võinud su kätt suudelda,
kuid see on liiga peen komme ja sa oleksid ehk kohmetunud.
Las see jääb sinnapaika.
Küll sa oled naljakas. Palun istu.
Tead, mu hiirest sõbra vanaisa võitles sõjas.
Ta teenis kartmatute salgas.
Nad hirmutasid vaenlast.
Nad tulistasid pabulaid vaenlase toidu sisse.
Selline oli lahingustrateegia.
Nojah, need on meestejutud.
Sellist juttu saa naistega rääkida, sest nad hakkavad veel kartma.
Teelaud on kaetud.
Siin on torti ja kooki.
Ma olen väga maias, eriti hea on kardemonisai.
Kui mu sõber hiir nüüd mind näeks!
Ta ütleks kindlasti, et olen armunud.
Ta kiusab mind sellega alati.
Ah, jätame need armumise jutud.
Ma mõtlen ka, et pole vaja.
Kahju, kui aeg niisama raisku läheb.
Parem mõtleme, kuidas muuta bossi meelt jõulusaate osas.
Teeme kui sõjastrateegia.
Ilma hiirte sõjastrateegiata.
Alma, mul tuli mõte!
Pakume talle kõigepealt kardemoni saia.
See on väärt mõte!
Proovime. Äkki mõjub.
7. detsember
Meediamaja 4. stuudios käib võitlus uuel töörindel.
Sekretär Alma ja meie sõber, meediaassistent Panjo
kavatsevad kardemonisaiaga võita juhataja poolehoidu.
Juhataja Makkonenil on Alma ja Panjoga erimeelsus.
Boss peab jõulujuttu Jeesuse sünnist väljamõeldiseks.
Oi-oi, kui magus lõhn!
Tunne on nagu oli lapsepõlves enne jõule.
Muidugi, neiu Alma tahab mind ju teenindada.
Mina sain juba eile seda kardemonisaia maitsta.
Ma olen sammu võrra ees.
Mida sa pead silmas selle eesolemise all?
Täpselt ei tea, olen vaid kuulnud, et nii öeldakse.
See tundub mõjukas ütlemine.
Tead poiss, parem on rääkida, mida sa ka ise mõistad.
Ära korda teiste sõnu järele, millest ise aru ei saa.
Noh, kuidas töö läheb?
Kas jõululugu ja Jeesus on unustatud ja oled alustanud millegi tähtsaga?
Lugu Jeesusest pole tähtsusetu.
Tead mis, Sankko Makkonen, lähen närvi kui sa kohe ei lõpeta.
Kuulge, mõtleme uue jõululoo.
Mulle tundub, et vaatajad ootavad ikka igal aastal üht lugu.
See on tõsi, olete alati teinud mingi jõuluvideo.
Peab midagi välja mõtlema.
Kuidas oleks saanisõidu ja šokolaadi söömisega?
See loob vaatajatele meeleolu.
Tehke lugu saanisõidust.
Saanisõit saa asendada
Petlemma stseeni ja Jeesus-lapse sündi maailma.
Boss, sa ei saa millestki aru.
Tead, me võime tõesti alustada saanisõiduga.
Otsime arvutist mingi saani pildi.
Leidsin ühe sobiva.
Mis juhataja sellest arvab?
Küll oled osav ja taibukas sekretär, olen väga rahul su tööga.
Vaata aga vaata, kena sõiduriist.
Sellega lootegi meelolu ja teete loo.
Ongi piisavalt jõulurõõmu.
Lähen nüüd nõupidamisele, kuid teie töötage edasi.
Mulle tundub, et keegi ei mõista ega kuula mind.
Jeesust ei saa jõuludest välja jätta ega mingi saaniga asendada.
Lähen ka asju ajama.
Nägemiseni, sekretär! - Oota.
Nüüd ta vihastas, seal läheb.
Ma ei jõudnud talle oma plaanist rääkidagi.
Nii kahju.
8. detsember
Panjo elukohaks on hubane toake, mis asub vanas reisikohvris.
Hetkel on Panjo tusasena oma toas.
Voodil lamades keerutab ta end kord vasakule, siis paremale.
Ta ei kavatse kunagi voodist tõusta.
Vähemalt pool tundi mitte.
Ta on nii pahane.
Ta on kaalunud isegi seda, et ei lähe enam kunagi tööle tagasi.
Tema arvates on Alma petnud ta usaldust
ja hakanud nende töövaidluses hoidma juhataja Makkoneni poole.
See uus juhataja on ikka üks tüütu tegelane.
Igavene kurjakuulutaja.
Ei usu Jeesust ega luba jõululoost näidendit teha.
Almale määrib mett mokale ning mind kiusab taga.
Ma ei lähe kunagi enam tööle.
Rosinad on ka otsas.
Mis pappkarp on see selline?
See on käpa küljes kinni.
Tule ära, tule ometi!
No nii, nüüd tuli lahti.
Kui ma ei lähe tööle, siis ei näeks ma enam kunagi Almat.
Alma on kassitüdrukutest kõige toredam ja armsam.
Äkki läheksin homme ikkagi töö juurest läbi.
Alma ütles, et armastab Jeesust ning tahab jõululugu teha.
See näitab, et mul on Almaga palju ühist.
Pean masendusest lahti saama.
Lugesin, et küüslauk soki sees aitab gripist jagu saada.
Ehk aitab see ka masenduse vastu.
Homme võiksin minna kirikusse koos Almaga jõululaule laulma.
Sööksime rosinaid ja Alma silmad lööksid särama kui väiksed rosinad.
Alma kindlasti tuleks.
Lähen kohe küsima.
Pole midagi, Alma, mis sest, et vaatasid töö ajal filmi.
See on tööle sisseelamise aeg.
Tulin sinu käest küsima,
kas tuleksid minuga homme kirikusse kauneid jõululaule laulma?
Tulen hea meelega.
Nii armas sinust, et mind kutsusid.
9. detsember
Panjo on roninud koos Almaga
suure kiriku kooripealsel olevale väikesele lauluraamatu riiulile.
Sealt näeb hästi alla kirikusaali.
Neil on korviga kaasas rosinaid ja mandleid.
Panjo on elevil, kuna on esmakordselt kohtingul kena kassipreiliga.
Ta ei taha ilusat hetke mingil moel ära rikkuda.
Ta tahab Almale head muljet jätta.
Alma, selles kirikus ma tavaliselt käingi.
Kiikan ikka, kas märkan mõningaid tuttavaid.
Kiika sinagi, siis märgatakse, et olen siin koos kaaslasega.
Kas see on Tapsa, kirikuteener?
Ta ei pannud meid tähele.
Kirik on rahvast täis.
Küll siin on ilus.
Mulle meeldib pühakojas.
Siin on hoopis teistmoodi kui mujal.
Kuidagi selline taevalik tunne.
Seepärast kutsusingi sind siia.
Nüüd kohe hakatakse laulma.
Kui kuulen neid laulmas, siis justkui inglikoor laulaks.
Mis sellest, et ma pole inglikoori kunagi laulmas kuulnud.
Kahju, mõnes mõttes. - Nüüd algab.
Laulame kaasa.
Ma tulen taevast ülevalt
Häid sõnumeid toon teile sealt
Nii ütles ingel rõõmuga
Ja karjastele kuulutas
See on nii kõrgel.
Ettevaatlikult, ettevaatlikult.
Tule julgelt, ei sa kuku kuhugi.
See on üsna järsk redel.
Oot, haara mu käest kinni.
Nii juba läheb.
Nii tore, et leidsid aega veel minu juurde tulla.
Küll sul on mõnus elamine.
See on ühetoaline.
Enne minekut koristasin pisut.
Kas võin midagi pakkuda?
Siin lõhnab šokolaadi järgi.
Tegin Belgia šokolaadikomme.
Kas neid saab siis ise teha?
Olen neid ikka poest ostnud.
Mõtlesin ise retsepti välja.
Panjo Belgia šokolaadikuulid.
Saabuvatel jõuludel panen need kõik müügiks.
Küll sa oled naljakas, Panjo.
Kas võin veel ühe võtta?
Noh, võta üks veel, aga rohkem ära võta.
Ma annan ülejäänud sulle kaasa, siis tulen sulle külla neid sööma.
Kas ütlesin sulle juba, et oled päris lõbus sell?
10. detsember
Täna tööle tulles tundis Panjo, et nüüd peab olema julge.
Juhataja Makkonenile tuleb otse välja öelda,
et selle jõulusaate peab ilmtingimata tegema.
Panjo otsustas harjutusi tehes jõudu koguda.
Kätekõverdusi tehes harjutab ta vastupidavust selleks,
kui Sankko Makkoneniga käsikähmluseks või rüsinaks läheb.
Kõike ei saa ju ette näha.
Nüüd küll aitab neist kätekõverdustest.
Nii võin liiga tugevaks saada ega oska oma jõudu talitseda.
Pean olema küllalt tugev.
Ma ei pea ma kohe järgi andma, kui boss mulle midagi vastu ütleb.
Minu arvates on ta väga halvasti meelestatud.
Ta vajab abi, et oma meelt muuta.
Nii, nüüd pisut lõdvestust.
Ai-ai-ai-ai, nüüd kukkusin alla.
Kas sedasi tehaksegi tööd?
Juhataja teab ju, et ma olen efektimeister.
Efektimeister teeb filmides mitmeid erinevaid hääli.
Põntsatusi, paukumisi, sammude kõla ja muud taolist.
Arvan, et peagi vajame põntsatust.
See oli vaid proov.
Ah nii, et selline meister on meil tööl.
Milliseid helisid sa juba teinud oled?
Võin sulle midagi esitada.
Näiteks naiste kontsaga kingad.
Nii tehakse naiste kõnnakut.
Kuula seda.
Ahaa, hakkan taipama.
Kui on vaja sellist häält, et naine kõnnib lumes,
siis kartulitärklisega saab lumekrudinat järele teha.
Kohe näitan. - See on huvitav.
Vaata, see on lahe asi.
Seda tehakse, kui on vaja kuivades lilledes kümblemise heli.
Suurepärane, suurepärane!
Mis asi see on?
See on ajalehe krabina jaoks.
Kindlasti lehm.
Näkileiba peab alati olema.
Nii kostub täissuuga rääkimine.
Ma olen Soomes ainus taoline efektimeister.
Ma saan hulgaliselt pakkumisi, kõik tahavad mind filmiheli tegema.
Kõikjale ma ei jõua,
sest olen üsna hõivatud, vähenõudlik ja parim.
Nii noore mehe kohta oled palju saavutanud.
Küsin veel, mille jaoks seda seadet kasutatakse?
11. detsember
Juhataja Makkonen tuli toimetusse Panjo tööd kontrollima,
kuid samal hetkel prantsatas Panjo redelilt alla põrandale.
Panjo lasi käiku hädavale ja ütles,
et kukkus meelega, sest vajas põntsatuse heli video jaoks.
Kuidas Panjo valetamise tõttu sellest olukorrast välja rabeleb?
Kohe selgitan, kuidas seda seadet kasutatakse.
Olen asjatundja plärina tekitamises.
See on mu uusim leiutis.
See on täppis-plärinamasin.
Ma taotlen sellele ka patenti.
Sõber hiir lubas taotluse kirjutada.
Seejärel müün leiutise masstootmisse.
Iga pere tahab kindlasti järgmistel jõuludel endale sellist.
Sellega saab tekitada suurepärast plärinat.
Kuula.
Tänan väga, aitab küll.
Mis sa arvad, kas sellisele plärina seadmele on ka nõudlust?
Ma arvan, et vanemad vihkavad sellist müra.
Nad ei ostaks sellist oma lastele. - Sa ei saa üldse aru.
See on toodete hitt.
Iga poisi unelmate kink.
Ma ei imestaks, kui seda hakkaks kogu pere harrastama.
Kas kogu pere harrastus?
Kuidas seda võiks harrastada?
Ma kahtlen, kas see jääks vaid harrastuseks?
Tõenäoliselt hakatakse seda koolis õppematerjalina kasutama.
Ülikoolid kasutavad seda oma uurimistöödes.
Ma tahaksin rääkida nüüd sellest jõulusõime saatest,
kuna härra juhataja on tavalisest paremini meelestatud.
Me peaksime kindlasti jõulusaate tegema.
Ah nii, et sinu meelest olen tavalisest paremini meelestatud.
Milline meelsus on mul tavaliselt?
Ma ei mõelnud, et see meelsus oleks väga halb.
Pigem natuke paha või õigemini üldse mitte..
Nüüd läks efektimeistril keel sõlme.
Lõpetame selle jutu.
Jah. Peaksin midagi üles tunnistama.
Ennist ei teinud ma mingit põntsatus-heliefekti.
Kukkusin lihtsalt redelilt maha,
kui proovisin end julgemaks muuta, et bossiga jõulusaatest rääkida.
Nüüd mõistan, et Jeesus ei tahaks, et valedega Temast saadet tehakse.
Pealekauba ma ei taha, et mu keel sõlme läheks.
See oleks väga halb.
Oled sina alles vintske sell.
Hea, et vale üles tunnistasid,
Siiski võid olla kindel, et jõulusaadet ei tule.
Ma lähen nüüd nõupidamisele.
12. detsember
Panjo, vaeseke, oli uue juhataja pärast hädas.
Panjol on tunne, et kõik, mis vähegi võib, on valesti läinud.
Ta tundis, et keegi peaks ta ära kuulama, lohutama
ja pisut ka nõu andma, kuidas olukorrast välja tulla.
Mind ajab see närvi ja teeb südame täis.
Olen bossi vastu vihast lausa lõhkemas.
Ta kiusab mind meelega, ei luba jõulusaadet ega midagi.
Tema pärast pidin valetama.
Ta mõjub mulle tõesti halvasti.
Olen ägestunud ja vihastanud..
Vaiksemalt, Panjo.
Mu väike sõbrake hakkab kartma, kui sa niimoodi närvitsed.
Mis väike sõber?
Kas siin on keegi kolmas veel?
Alma, mida sa selle all mõtled? - Oota veidi.
Kell saab kohe neli, siis saad teada.
Nüüd.
Hei Alma, kell on neli..
Aitäh väike sõbrake, toon sulle kohe seemneid.
See on mu töökaaslane Panjo toimetusest.
Ei mina siin kukkuma hakka.
Alma, kas tõesti on kägu su sõber?
See kell on ju rikkis.
Kuidas sellest aru saada?
Selle pisikese käopoja leidsin suvel maast.
Ta oli pesast alla kukkunud ja ma päästsin ta.
Pööningult tõin vana käokella talle uueks koduks.
Ta vaatab nüüd äratuskellalt õiget aega
ja siis ta kukub mulle õige aja.
Kas ta oskab tõesti rääkida?
Mismoodi ta seda teeb?
Ma ehmuksin küll, sest ta teeb valju häält.
Pealegi arvan, et oled ta ületoitnud.
Priske linnuke.
Panjo, nüüd oled küll ebaviisakas.
Kellegi välimuse kohta ei või inetult öelda.
Oled nüüd ise pahatahtlik ja kade.
Võin ju temalt andeks ka paluda.
Anna andeks, kägu.
Mul on väike jõusaal.
Tule proovi seal jalgrattasõitu.
See võib aidata sul normaalkaalu tagasi saada.
Kägu on nüüd solvunud.
Ta ei ulatu ühegi ratta pedaalini.
Kägu, ära tee sellest välja.
Saad homme tulla mu toimetusse.
Kas tuled?
Tore, tore, tore.
Lõpeta juba.
Nüüd ta jäigi "tore" ütlema.
Ta on nii lärmakas.
Mind ajab närvi, sest tunnen, et sel aastal ei tulegi jõule.
Panjo, pead vaid lootma sellele, et saame juhatust selleks jõululooks.
Meil on ju see töölahing veel pooleli.
Proovime heaga võita Sankko Makkoneni usalduse.
13. detsember
Meediamaja 4. stuudio sekretär Alma Makkonen
otsustas töökaaslastele pisut lõõgastust pakkuda.
Ta laulab neile Lucianat, peas uhke küünlakroon.
Juhataja Makkonen on oma uue sekretäriga väga rahul,
kuid Panjol on juhatajaga üha raskem suhelda.
Merd kaunilt hõbetab tähtede kiirgus
Raugenud on tuulehoog
Lained ei liigu
Ootab mu lootsik teid
Tulge nüüd siia
Santa Lucia
Kummaline, kui harras on see laul.
Alma on nii kena ja armas.
Mu meel muutub veel hardaks.
Kui olin väike konn, läksime alati koos perega Mustasaare Mudaojale,
vanaisa Krooks Makkoneni juurde konnatüdrukute Lucia-rongkäigule.
Mamma Makkonen tegi alati suure piparkoogimaja.
Meie sõime seda üksteise võidu.
Küll oli see alles hea!
Ja-jaa, nüüd lipitseb ta Alma ees juba rootsi keeles.
Niigi juba muresid piisavalt.
Mis sa Panjo pomised?
Kas poisul pole täna jõulumeeleolu?
Kas oled Alma pärast armukade?
Mis rumal jutt?
Kas juhataja teab, et Lucia oli jumalik valgusetooja?
See pole lihtsalt meeleolu pärast,
vaid valgusest, mis tuli maailma, kui Jeesus Kristus sündis.
Nii-nii, meeleolu võib ju olla, kuid Jeesus-laps ajab mind närvi.
Poisu, too kioskist kooki, et saaksime pisut pidutseda.
Vastik, ta saatis mind meelega minema.
Kuidas on lood saanisõiduga?
Ma näitan oma plaani hetke pärast, juhataja.
Viin Lucia esemed ära ja tulen hetke pärast.
Need kaks on reeturid.
Kuidas keegi võib öelda, et Jeesus-laps ajab närvi?
Leidsin sobiva saani filmimiseks.
Saame võtta videokõne rendifirmasse kasvõi kohe.
Võime jõuluks seda küsida.
Mis juhataja sellest arvab?
Sobib. Väga hästi sobib.
Hetke pärast saame ühenduse.
Härra Hiir, kas kuulete mind?
Halloo!
Olen kuuldel, neiu!
Ühendus on pisut katkendlik.
Kuulen siiski.
Kuidas võin aidata?
Teiega räägib Alma Makkonen Meediamaja 4. stuudiost.
Ma soovin üürida seda saani.
Kas olete ikka seal?
Halloo! Kõne katkes jälle.
Proovime uuesti.
14. detsember
Meediamaja sekretär Alma Makkonen sai ülesandeks rentida saan,
millega ühist saanisõitu teha ja samas filmida jõuluvideot.
Alma võttis ühendust rendifirma juhatajaga.
Härra Hiir, kas olete kuuldel?
Me räägiksime uuesti saanist.
Kas võiksite esitleda seda saani juhataja Makkonenile?
Jah, sobib.
Kas pilt on piisavalt hea?
Pilt on väga hea.
Näen saani hästi.
Härra Hiir, võite seda meile esitleda.
Istekohti on umbes 50-le hiirele, vajadusel mahutab peaaegu 60.
Kui hästi paigutada, mahub pooltosinat kassi.
Konnadega kogemus puudub.
Nahad ja saanitekid on olemas.
Saan on väga heas korras.
Minu meelest on see kena ja rendihind on ka sobiv.
Mis juhataja sellest arvab?
Sobib, väga hästi.
Neiu Makkonen sõlmib rendilepingu kasvõi kohe.
Küsin veel, kes seda saani veab?
Kas teil on hobused või põhjapõdrad?
No jah, mõtlesin, et veaksin ise.
Pean pisut mõtlema.
Mulle pole see enne pähe tulnud.
Võtan teiega hiljem ühendust.
Tänan ja nägemist!
Tere tulemast taas!
Ma vabandan.
Kas hiireke hakkab ise vedama?
Sellist asja pole veel kuuldud.
Mis asi nüüd nii naerma ajab?
Kas tööajal võib niimoodi naerda?
See ei sobi üldse.
Sankko Makkonen on alatu kuju.
Ta on kõik ära rikkunud.
Kogu rõõm on selle tüübi pärast kadunud.
Nüüd ei aita muu, kui ma pean end haigeks tegema.
Boss saab muidu kogu tähelepanu.
Varsti näeb Alma ainult teda.
Panjo, mis on sul viga?
Oi-oi, kole lugu!
Kuidas haigus nii äkki kallale tuleb?
Nii paha on olla.
Mul on palavik vähemalt 45 kraadi.
Armas aeg.
Aidake palun, juhataja.
Panjo peab voodisse heitma.
Minu toas on üks madrats, lähen teen Panjole sinna aseme.
Hoolitsege seni teie selle vaesekese eest.
No nii, poisu, pole hullu, me hoolitseme su eest.
15. detsember
Nüüd on juhtunud midagi õige iseäralikku.
Panjo muutus armukadedaks, kui Alma sõbrustas Makkoneniga.
Panjo oli sellest nii häiritud, et otsustas teeselda haigust.
Kuid, oh seda üllatust!
Panjol tõusis päriselt palavik ja tekkis köha.
Mis saab nüüd jõulusaate filmimisest?
Kulla kägu, laula Panjole seni, kui ma käin rohtu toomas.
Tulen kohe tagasi.
Konn astus usinasti mööda teed, aha-aha
Lõpeta, kägu, lõpeta!
Mulle ei meeldi see kosjalaul.
Laula midagi muud.
Need konnad, need konnad on ühed imelised loomad
Ei ole, ei ole neil ei saba ega sarvi
Lõpeta. Ma ei taha ühtegi konna laulu ega ühtegi konna.
Mine oma onni ja anna mulle andeks.
Ma ei ole pahane su peale, sest sa oled täitsa tore.
Pisut siiski tüütu.
Kukku-kukku-kukku
Mis "kukkumine" siin on?
Panjo mine pikali, toon kohe rohtu.
Mul on nii paha olla.
Ma ei saa kunagi enam terveks.
Hakkan vist surema.
Oi-oi, palavik aina tõuseb kõrgemaks.
Rinnus pistab, silmad jooksevad ning kurk on ka valus.
Jõulusaadet ei saa ka teha.
Kõik on tuksis.
Neid jõule ei tule ka.
Kulla Panjo, võta kuusekasvu siirupit.
See teeb olemise kergemaks.
See tegi mulle head, kui ütlesid "kulla Panjo".
Keegi ei hooli minust.
Kõik on praegu halb.
Oota, panen jõuluküünlad põlema.
See hakkab helisema ja raadiost kuuleme jõululaule.
Küll kõik asjad hakkavad minema.
Ära muretse.
Ma tulen taevast ülevalt
Häid sõnumeid toon teile sealt
Nii ütles ingel rõõmuga
Ta karjastele kuulutas
HEAD JÕULUOOTUST!
Tõlge: Mare Peterson